Vier vas ná moord op Carolina-paartjie | Maroela Media
Vier mense is reeds aangekeer in verband met die moord op 'n paartjie van Carolina wie se liggame Dinsdagoggend in hul huis op die dorp aangetref is.
Bure het die polisie gisteroggend na die huis ontbied nadat hulle onraad vermoed het omdat hulle die paartjie lanklaas gesien het. Beamptes het aan die deur geklop, maar daar was geen reaksie nie en hulle is die huis binne deur 'n deur wat nie gesluit was nie.
Daar het hulle op die liggame van 'n 83-jarige man en 'n 64-jarige vrou afgekom. Paramedici het hulle dood verklaar.
Nadat inligting oor die vermeende betrokkenes van lede van die gemeenskap opgevolg is, is die verdagtes in Carolina opgespoor en aangekeer. Die slagoffers se Toyota Corolla is verlate naby die huis opgespoor en die polisie het beslag gelê op 'n vuurwapen wat vermoedelik by die slagoffers gesteel is, sê kol. Donald Mdhluli, polisiewoordvoerder in Mpumalanga.
"Die mans staan tereg op twee aanklagte van moord en roof, asook die besit van vermoedelik gesteelde eiendom. Hulle sal na verwagting binnekort in die hof verskyn."
Lt.genl. Semakaleng Daphney Manamela, provinsiale polisiehoof, het die inhegtenisneming van die verdagtes, tussen 18 en 30 jaar oud, verwelkom.
Seuntjie gou met gesin herenig danksy Facebook
Nou moet ons hof toe gaan met ons eie "kill" liedtjie wat nie eintlik bedoel wat die woorde sê maar in "context" gevat moet word. Dis mos n struggle liedtjie nê
Dan is daar nog mense wat sê die doodstraf moenie terug gebring word nie want dit skrik nie misdadigers af nie. Enige iemand wat teen die doodstraf gekant is, is misdaad soos hierdie goedgesind. Waarom moet 'n moordenaar "die reg op lewe" hê? Het die slagoffer dan nie ook 'n reg op lewe nie? Ek het onlangs weer met een wat gekant is teen die doodstraf 'n gesprek gehad en toe ek hom hierop wys dat die slagoffer ook 'n reg op lewe het was die persoon se antwoord:" Ongelukkige gebeur sulke dinge maar…" . Bid jou aan. So wat… Lees meer »